33. ΝΟΜΟΣ υπ' αριθ. 2143 της 3/4 Ιουν. 1952 Περί μειώσεως της μερίδος του άρτου του προσωπικού των Φυλακών και Σωφρονιστικών και Αναμορφωτικών Καταστημάτων διαρκούσης της δια δελτίου διανομής και άλλων τινών διατάξεων. Άρθρ.1.-1.Διαρκούσης της διανομής εις τον πληθυσμόν της Επικρατείας άρτου ή αλεύρων δια δελτίου, η κατά το άρθρ. 29 εδ. α' του από 28/30 Σεπτ. 1935 Ν.Δ/τος "περί οργανώσεως Σωφρονιστικού προσωπικού και Διαχειρίσεως Φυλακών" ως ταύτα ετροποποιήθησαν μεταγενεστέρως παρεχομένη εις είδος εις το προσωπικόν των Φυλακών και των Σωφρονιστικών και Αναμορφωτικών Καταστημάτων εν γένει μερίς άρτου μειούται εις εκατόν πεντήκοντα δράμια ημερησίως, δυναμένη ν' αυξηθή δια κοινής αποφάσεως των Υπουργών Δικαιοσύνης και Οικονομικών. 2.Δια κοινής αποφάσεως των αυτών ως άνω Υπουργών δύναται να ορισθή όπως η ως άνω μερίς καταβάλληται εις χρήμα. Άρθρ.2.-Εξαιρείται των διατάξεων του υπ' αριθ. 1500 του 1950 Α. Νόμου ο παρά τη Εθνική Τραπέζη της Ελλάδος υφιστάμενος λογαριασμός των Κεφαλαίων Εργασίας Κρατουμένων όστις εξακολουθεί λειτουργών επί τη βάσει των διατάξεων του από 28/30 Σεπτ. 1935 Ν.Δ/τος "περί οργανώσεως σωφρονιστικού προσωπικού και διαχειρίσεως φυλακών". Άρθρ.3.(Προστίθεται παράγραφος εν τέλει της παρ. 5 του άρθρ. 15 του Ν. 2058/1952 "περί μέτρων ειρηνεύσεως", 8.Δα.26). Άρθρ.4.-Επιτρέπεται, όπως δι' αποφάσεως του Υπουργού της Δικαιοσύνης εκδιδομένης μετά σύμφωνον γνώμην του Συμβουλίου Σωφρονιστικής Διοικήσεως χορηγήται εις τους εν τη Νήσω Γυάρω υπηρετούντας υπαλλήλους των φυλακών μηνιαίον επίδομα μέχρι 30% κατ' ανώτατον όριον επί των μηνιαίων αποδοχών αυτών, εκ της αποδόσεως της εν τη φυλακή Γυάρου εργασίας καταδίκων. Άρθρ.5.-1-2.(Τροποποιούνται τα άρθρα 2 και 4 του Ν.Δ. 1113/1949, 6.Ιζ.3). 3.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 